Document ID: 31999R1401

ΚΑΝΟΝΙΣΜΟΣ (ΕΚ) αριθ. 1401/1999 ΤΟΥ ΣΥΜΒΟΥΛΙΟΥ
της 24ης Ιουνίου 1999
για τον καθορισμό, για την περίοδο από 1ης Ιουλίου έως 31 Δεκεμβρίου 1999, της τιμής παρέμβασης των χονδρών βοοειδών
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 805/68 του Συμβουλίου, της 27ης Ιουνίου 1968, περί κοινής οργανώσεως αγοράς στον τομέα του βοείου κρέατος(1), και ιδίως το άρθρο 6 παράγραφος 2 δεύτερο εδάφιο,
την πρόταση της Επιτροπής(2),
τη γνώμη του Ευρωπαϊκού Κοινοβουλίου(3),
τη γνώμη της Οικονομικής και Κοινωνικής Επιτροπής(4),
Εκτιμώντας τα ακόλουθα:
κατά τον ετήσιο καθορισμό των κοινών γεωργικών τιμών, πρέπει να λαμβάνονται υπόψη οι στόχοι της κοινής γεωργικής πολιτικής· η κοινή γεωργική πολιτική έχει ιδίως ως στόχους να εξασφαλίζει δίκαιο βιοτικό επίπεδο στο γεωργικό πληθυσμό, να διασφαλίζει τον εφοδιασμό και να εξασφαλίζει λογικές τιμές στους καταναλωτές· στην αναθεώρηση του τομέα του βοείου κρέατος η τιμή παραμβάσεως καθορίζεται για την περίοδο από 1ης Ιανουαρίου έως 30 Ιουνίου 2000· τα στοιχεία αυτά οδηγούν στο να διατηρηθεί για την περίοδο από 1ης Ιουλίου έως 31 Δεκεμβρίου 1999 η τιμή παρέμβασης που είχε καθοριστεί για την περίοδο από 1ης Ιουλίου 1998 έως 30 Ιουνίου 1999 από τον κανονισμό (ΕΚ) αριθ. 1364/98 του Συμβουλίου, της 26ης Ιουνίου 1998, για τον καθορισμό, για την περίοδο εμπορίας 1998/1999, της τιμής παρέμβασης των χονδρών βοοειδών(5),
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Για την περίοδο 1ης Ιουλίου έως 31 Δεκεμβρίου 1999, η τιμή παρέμβασης για τα σφάγια αρσενικών ζώων της ποιότητας R 3 της κοινοτικής κλίμακας ταξινόμησης χονδρών βοοειδών, που καθορίζεται από τον κανονισμό (ΕΟΚ) αριθ. 1208/81(6), καθορίζεται σε 347,5 ευρώ/100 χιλιόγραμμα βάρους σφαγίου.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Λουξεμβούργο, 24 Ιουνίου 1999.

Labels: 2
6